/* KOM/2011/0476 galutinis */ KOMISIJOS ATASKAITA EUROPOS PARLAMENTUI IR TARYBAI dėl Garantijų fondo būklės ir jo valdymo 2010 m.





TURINYS 1. Įžanga 3 2. Fondo būklė 2010 m. gruodžio 31 d. 4 2.1. Fondo finansiniai srautai 4 2.2. Ataskaitų pateikimas 5 2.3. 2010 m. gruodžio 31 d. Fondo finansinė ataskaita, parengta prieš konsoliduotąsias finansines ataskaitas 5 2.3.1. Garantijų fondas. Balansas, parengtas prieš konsoliduotąsias ataskaitas 7 2.3.2. Garantijų fondas. Ekonominių rezultatų ataskaita, parengta prieš konsoliduotąsias ataskaitas 11 3. Mokėjimai iš Fondo ir į Fondą 14 3.1. Mokėjimų iš bendrojo biudžeto į Fondą teisinis pagrindas 14 3.2. Mokėjimai iš bendrojo biudžeto arba į bendrąjį biudžetą per finansinius metus 14 3.2.1. Fondo atidėjimų sudarymas 14 3.2.2. Palūkanos iš Fondo likvidaus turto investicijų 14 3.2.2.1. Investavimo politika 14 3.2.2.2. Veiklos rezultatai 15 3.2.2.3. Palūkanų pajamos 15 3.3. Išieškojimas iš įsipareigojimų nevykdančių skolininkų 16 4. Fondo įsipareigojimai 16 4.1. Įsipareigojimų nevykdymo mokėjimai 16 4.2. EIB atlygis 16 ĮžANGA 2009 m. gegužės 25 d. Tarybos reglamentu (EB, Euratomas) Nr. 480/2009[1] (kodifikuota redakcija) buvo įsteigtas Išorės veiksmų garantijų fondas (toliau – Fondas), skirtas atlyginti Sąjungos kreditoriams, jeigu Europos Sąjungos suteiktų arba garantuotų paskolų gavėjai nevykdytų savo įsipareigojimų. Vadovaudamasi reglamento 7 straipsniu, Komisija patikėjo Fondo finansinį valdymą Europos investicijų bankui (EIB) pagal 1994 m. lapkričio 23 d. Briuselyje ir 1994 m. lapkričio 25 d. Liuksemburge Bendrijos ir EIB pasirašytą susitarimą (toliau – Susitarimas). Pagal Susitarimo 8 straipsnio 2 dalį iki kiekvienų metų kovo 1 d. EIB privalo atsiųsti Komisijai Fondo ir jo valdymo būklės metinę ataskaitą (Finansinės veiklos ataskaita) ir Fondo ankstesnių vienerių metų finansinę atskaitą (Fondo finansinės būklės ataskaita). Daugiau informacijos apie 2010 m. ataskaitą pateikta Komisijos tarnybų darbiniame dokumente. Be to, pagal reglamento 8 straipsnį reikalaujama, kad Komisija iki kitų metų gegužės 31 d. pateiktų Europos Parlamentui, Tarybai ir Audito Rūmams kiekvienų finansinių metų Fondo būklės ir jo valdymo ataskaitą. FONDO BūKLė 2010 M. GRUODžIO 31 D. Fondo būklė – tai visų finansinių srautų suma nuo Fondo įsteigimo 1994 m. Fondo finansiniai srautai Fondo būklė pateikiama pagal Tarptautinius finansinės atskaitomybės standartus (TFAS) pasibaigus 2010 finansiniams metams. Bendra Fondo suma – 1 347 330 925,77 EUR (žr. Tarnybų darbinio dokumento 3 skirsnį – EIB pateiktą 2010 m. gruodžio 31 d. Fondo finansinės būklės ataskaitą). Nuo Fondo įsteigimo šią finansinių srautų sumą sudaro: Garantijų fondas | Suma | Biudžetiniai mokėjimai į Fondą | + 2 985 684 500,00 EUR | Vėlesnių metų grynosios pajamos | + 760 201 245,08 EUR | Fondo išmokėtų sumų išieškojimas iš įsipareigojimų nevykdančių skolininkų | + 576 705 008,19 EUR | Sukaupti[2] 2010 m. EIB valdymo ir audito mokesčiai, atitinkantys 2011 m. mokėtiną sumą | + 747 058,18 EUR | Komisiniai, gauti už pavėluotus išieškojimus 2002 m. | + 5 090 662,91 EUR | Tikslinimas, kurį reikia atlikti Fondo portfelio vertinimui pritaikius TFAS (žr. Tarnybų darbinio dokumento 3 skirsnyje pateikto Garantijų fondo balanso įsipareigojimų punktą „Rezervai“) | - 1 845 165,61 EUR | Atskaičius reikalavimų sumas, kurias reikės apmokėti iš Fondo | - 477 860 856,19 EUR | Atskaičius vėliau grąžinamas į bendrą Europos Sąjungos biudžetą Fondo pertekliaus sumas ir sumas, grąžinamas po šalių kandidačių įstojimo į ES | - 2 501 391 526,79 EUR | Fondo apskaitinė vertė 2010 m. gruodžio 31 d. | 1 347 330 925,77 EUR | Pagal reglamento 5 straipsnį iš biudžeto į Fondą n + 1 metais pervestina suma apskaičiuojama remiantis planuojamos sumos ir Fondo grynojo turto vertės n – 1 metų pabaigoje skirtumu, apskaičiuotu n metų pradžioje. Fondo grynasis turtas (t. y. Fondo grynųjų pinigų ištekliai) 2010 m. gruodžio 31 d. sudarė 1 485 463 867,59 EUR. Tai yra bendra Fondo apskaitinė vertė – t. y. 1 347 330 925,77 EUR atėmus 747 058,18 EUR sukauptų EIB ir audito mokesčių, iš kurių 715 037,50 EUR sudarė valdymo mokesčiai (2010 m. EIB atlyginimas), ir pridėjus 138 880 000,00 EUR pervedimą iš biudžeto, kaip nustatyta 2010 m. sudarant 2011 m. biudžetą[3]. Reglamento 3 straipsnyje[4] numatoma, kad Fondo suma turi siekti 9 % visų neįvykdytų skolinių kapitalo įsipareigojimų nuo kiekvienos operacijos, pridėjus nesumokėtas palūkanas. 2010 m. gruodžio 31 d. neįvykdytos trečiosioms šalims skirtos skolinimo ir paskolų garantijų operacijos, pridėjus sukauptas palūkanas, sudarė 19 395 882 340,31 EUR, iš kurių 137 336 644,89 EUR sumą sudarė sukauptos palūkanos. Fondo grynojo turto (1 485 463 867,59 EUR) ir reglamente nurodytų neįvykdytų skolinių kapitalo įsipareigojimų santykis buvo 7,7 %. Kadangi tai yra mažiau nei 9 % planuojamos bendros nesumokėtos garantuotos sumos (suapvalinta iki 1 745,63 mln. EUR), reikės atlikti mokėjimą iš Europos Sąjungos bendrojo biudžeto į Fondą, kaip numatyta reglamento 5 straipsnyje. Todėl 2011 m. į 2012 m. biudžeto projektą 260 170 000,00 EUR suma įtraukta kaip atidėjiniai. Ataskaitų pateikimas Kadangi Komisija nusprendė ataskaitas pateikti pagal naująsias apskaitos taisykles, parengtas remiantis TVSAS[5] ir TFAS principais, Fondo finansinės ataskaitos, parengtos prieš konsoliduotąsias finansines ataskaitas, irgi buvo rengiamos laikantis šių principų, kaip paaiškinta Tarnybų darbiniame dokumente. 2010 m. gruodžio 31 d. Fondo finansinė ataskaita, parengta prieš konsoliduotąsias finansines ataskaitas Fondo ataskaita, parengta prieš konsoliduotąsias finansines ataskaitas, parengta siekiant įtraukti apskaitos operacijas, kurios neįtrauktos į EIB parengtą Fondo finansinę ataskaitą (žr. Tarnybų darbinį dokumentą). Būtinybė įtraukti minėtas operacijas kilo dėl to, kad nuo Fondo veiklos pradžios kartojosi neįvykdytų finansinių įsipareigojimų atvejai. Jeigu paskolos operacijos, kuriai Fondas suteikė garantiją, gavėjas nevykdo finansinių įsipareigojimų, tol, kol Fondui bus grąžintos visos mokėtinos sumos, į balansą, parengtą prieš konsoliduotąsias ataskaitas, turėtų būti įtrauktos visos mokėtinos įsiskolinimo sumos ir už pavėluotus mokėjimus sukaupti delspinigiai, taip pat kitos apskaitinės sukauptos sąnaudos[6]. Taip metų pabaigoje būtų parengtos visos finansinės Fondo ataskaitos, įtrauktinos į ES konsoliduotą balansą. 2010 m. gruodžio 31 d. neįvykdytų finansinių įsipareigojimų nėra. Todėl bendra balanse, parengtame prieš konsoliduotąjį balansą, nurodyta suma – 1 347 330 925,77 EUR. Pastabose paaiškinti pagrindiniai ataskaitų pateikimo pakeitimai, kuriais sumos suderinamos su Tarnybų darbiniame dokumente pateikta EIB finansine ataskaita. Garantijų fondas. Balansas, parengtas prieš konsoliduotąsias ataskaitas Balansas, parengtas prieš konsoliduotąsias ataskaitas – tai pasirengimas balanso konsolidavimui ES konsoliduotosiose ataskaitose. Pagrindiniai pokyčiai paaiškinti balanso pastabose. Balansas: turtas (EUR) | 2010 m. | 2009 m. | Trumpalaikis turtas | Trumpalaikės gautinos sumos | Kita | 3 626,09 | Trumpalaikės investicijos | 1 153 319 651,66 | 1 049 413 310,19 | Parduoti skirto turto[7] portfelis – sąnaudos | 1 134 968 726,10 | 1 004 786 115,50 | Parduoti skirto turto portfelis – aktuarinis skirtumas | -1 355 359,96 | -3 096 484,22 | Parduoti skirto turto portfelis – koregavimas pagal tikrąją vertę | -1 888 129,14 | 27 525 747,60 | Parduoti skirto turto portfelis – sukauptos sąnaudos | 21 594 414,66 | 20 197 940,31 | Parduoti skirto turto portfelis – vertės sumažėjimas | Pinigai ir pinigų ekvivalentai | 194 011 274,11 | 191 080 815,35 | Einamosios sąskaitos | 1 426 322,04 | 1 078 498,12 | Trumpalaikiai indėliai, nominaliąja verte | 123 637 000,00 | 153 300 000,00 | Sukauptos trumpalaikių indėlių palūkanos | 155 055,48 | 113 282,91 | Kiti pinigų ekvivalentai – sąnaudos | 68 708 475,06 | 36 554 203,91 | Sukauptos kitų pinigų ekvivalentų palūkanos | 84 421,53 | 34 830,41 | Trumpalaikis turtas, iš viso | 1 347 330 925,77 | 1 240 497 760,63 | IŠ VISO | 1 347 330 925,77 | 1 240 497 760,63 | Balansas: įsipareigojimai (EUR) | 2010 m. | 2009 m. | A. NUOSAVAS KAPITALAS | Kapitalas (Garantijų fondas) | 484 292 973,21 | 390 482 973,21 | Mokėjimai iš biudžeto | 484 292 973,21 | 390 482 973,21 | (į biudžetą grąžintinas perteklius) | Rezervai | -1 845 165,61 | 27 678 560,35 | Taikymas pirmą kartą – tikrosios vertės rezervas | 42 963,53 | 152 812,75 | Parduoti skirto turto tikrosios vertės pasikeitimas | -1 888 129,14 | 27 525 747,60 | Sukauptas perteklius arba trūkumas | 821 618 687,47 | 780 668 814,11 | Iš praėjusių metų perkelti rezultatai | 821 618 687,47 | 780 668 814,11 | Metų ekonominis rezultatas | 42 517 372,53 | 40 949 873,36 | Nuosavas kapitalas, iš viso | 1 346 583 867,60 | 1 239 780 221,03 | B. TRUMPALAIKIAI ĮSIPAREIGOJIMAI | Mokėtinos sumos | 747 058,17 | 717 539,60 | Kita | 747 058,17 | 717 539,60 | Trumpalaikiai įsipareigojimai, iš viso | 747 058,17 | 717 539,60 | IŠ VISO | 1 347 330 925,77 | 1 240 497 760,63 | Balanso pastabos - „Trumpalaikės gautinos sumos, kita“ – tai šiuo metu gautinos iš Fondo išteklių reikalaujamos apmokėti sumos. Jos apima kapitalą, palūkanas ir baudas, mokėtinas Europos Sąjungos biudžetui po leidimo panaudoti Fondo garantiją. - Nuosavo kapitalo „sukaupto pertekliaus“ ir Tarnybų darbiniame dokumente nurodytos Fondo finansinės būklės skirtumas atsirado dėl kartotinio pareikalautų lėšų ir baudų grąžinimo į Fondą. - Straipsnyje „Mokėtinos sumos, kita“ 2010 m. įrašomi EIB valdymo komisiniai, audito mokesčiai ir sukaupti EIB mokėtini išieškojimo mokesčiai sumokėjus Fondui mokėtinas baudas. Garantijų fondas. Ekonominių rezultatų ataskaita, parengta prieš konsoliduotąsias ataskaitas Kaip ir balansas, prieš konsoliduotąsias ataskaitas parengta ekonominių rezultatų ataskaita įtraukiama į ES konsoliduotąsias ataskaitas. Pagrindiniai patikslinimai paaiškinti ekonominių rezultatų ataskaitos, parengtos prieš konsoliduotąsias ataskaitas, pastabose. Garantijų fondas. Ekonominių rezultatų ataskaita, parengta prieš konsoliduotąsias ataskaitas (EUR) | 2010 m. | 2009 m. | Finansinės veiklos pajamos | 43 367 717,93 | 41 753 692,10 | Palūkanų pajamos | Grynųjų pinigų ir pinigų ekvivalentų palūkanų pajamos | 1 359 361,52 | 3 496 637,06 | Parduoti skirto turto palūkanų pajamos | 40 351 233,09 | 38 180 007,32 | Kitos palūkanų pajamos | 80 574,54 | 77 047,72 | Pelnas iš valiutos keitimo | Realizuotas pelnas pardavus parduoti skirtą turtą | 1 576 548,78 | Nuostolių dėl parduoti skirto turto vertės sumažėjimo panaikinimas | Kitos finansinės pajamos | Finansinės veiklos išlaidos | -850 345,40 | -803 818,74 | Palūkanų išlaidos | Už grynuosius pinigus ir pinigų ekvivalentus mokėtinos palūkanos | Valiutos keitimo nuostoliai | Realizuoti nuostoliai pardavus parduoti skirtą turtą | Nuostoliai dėl parduoti skirto turto vertės sumažėjimo | Kiti finansiniai mokesčiai | -850 345,40 | -803 818,74 | iš jų: valdymo mokesčiai | -715 037,50 | -687 539,60 | PERTEKLIUS IŠ NEPAGRINDINĖS VEIKLOS | 42 517 372,53 | 40 949 873,36 | PERTEKLIUS IŠ ĮPRASTINĖS VEIKLOS | Pagautė | Netekimai | PERTEKLIUS IŠ YPATINGŲJŲ STRAIPSNIŲ | EKONOMINIS METŲ REZULTATAS | 42 517 372,53 | 40 949 873,36 | Ekonominių rezultatų ataskaitos, parengtos prieš konsoliduotąsias ataskaitas, pastaba. „Kiti finansiniai mokesčiai“ apima EIB valdymo komisinius, audito mokesčius ir sukauptus EIB mokėtinus išieškojimo mokesčius sumokėjus Fondui mokėtinas baudas. MOKėJIMAI Iš FONDO IR į FONDą Šiame skirsnyje paaiškintas finansinių srautų judėjimas į Fondą ir iš jo. Mokėjimų iš bendrojo biudžeto į Fondą teisinis pagrindas Fondo reglamentas 2007 m. buvo iš dalies pakeistas[8] siekiant užtikrinti efektyvesnį biudžeto išteklių panaudojimą atidedant lėšas į Fondą remiantis nustatytu negrąžintų garantuotų paskolų dydžiu. Planuojama suma yra 9 % visų negrąžintų paskolų ir garantuotų paskolų, įskaitant visas susijusias operacijas (EIB, makrofinansinės pagalbos ir Euratomo paskolos) už ES ribų. Planuojamos sumos ir Fondo grynojo turto vertės skirtumas bus pervestas iš biudžeto eilutės 01040114 „Garantijų fondo atidėjiniai“ į Fondą arba, susidarius pertekliui, išmokėtas iš Fondo į biudžetą. Fondui finansuoti skirta suma numatyta 4 išlaidų kategorijos (Išorės santykiai) biudžeto eilutėje 01040114 „Garantijų fondo atidėjiniai“. Mokėjimai iš bendrojo biudžeto arba į bendrąjį biudžetą per finansinius metus Fondo atidėjimų sudarymas Remiantis 2009 m. gruodžio 31 d. neįvykdytų garantuotų paskolų operacijų duomenimis (16 360,73 mln. EUR), 138,88 mln. EUR suma, atitinkanti 2009 m. atidėjinius, 2011 m. Europos Sąjungos bendrojo biudžeto išlaidų suvestinėje už 2010 m. buvo įtraukta į biudžeto eilutę 01040114 „Garantijų fondo atidėjiniai“. 2011 m. vasario 28 d. ši suma viena operacija buvo išmokėta Fondui iš biudžeto. Palūkanos iš Fondo likvidaus turto investicijų Investavimo politika Fondo likvidus turtas investuojamas laikantis valdymo principų, išdėstytų Bendrijos ir EIB 1994 m. lapkričio 23–25 d. susitarime, su pakeitimais, padarytais 1996 m. rugsėjo 17–23 d. Papildomu susitarimu Nr. 1, 2002 m. balandžio 26–gegužės 8 d. Papildomu susitarimu Nr. 2, 2008 m. vasario 25 d. Papildomu susitarimu Nr. 3 ir 2010 m. lapkričio 9 d. Papildomu susitarimu Nr. 4. Atitinkamai 20 % Fondo lėšų turi būti investuojama trumpam laikotarpiui (iki vienerių metų). Šioms investicijoms priskiriamos kintamos palūkanų normos vertybiniai popieriai, neatsižvelgiant į jų išpirkimo terminą, ir fiksuotos palūkanų normos vertybiniai popieriai, iki kurių išpirkimo termino lieka daugiausia metai, nepaisant jų pradinio išpirkimo termino. Taip yra todėl, kad už fiksuotos palūkanų normos vertybinius popierius mokama 100 % jų nominaliosios vertės jų galiojimo termino pabaigoje, o kintamos palūkanų normos vertybinius popierius paprastai galima parduoti bet kuriuo metu iki jų išpirkimo datos už kainą, artimą 100 %. Kad būtų išlaikytas įvairių priemonių, užtikrinančių reikiamą likvidumą, balansas, ne mažiau kaip 100 000 000,00 EUR laikoma pinigų rinkos priemonėse, visų pirma banko indėliuose. Indėlius priimti įgaliotų bankų sąrašą suderina Komisija ir EIB. Sąrašas reguliariai peržiūrimas, atsižvelgiant į bankų reitingų pasikeitimus. Visiems šiems bankams yra suteikti ne mažesni nei P1 (trumpalaikėms investicijoms) „Moody's“ agentūros reitingai arba lygiaverčiai „Standard & Poor's“ ar „Fitch“ reitingai. Investavimui šiuose bankuose taikomos taisyklės, kuriomis užtikrinama konkurencinga grąža ir išvengiama rizikos koncentracijos. Veiklos rezultatai Šių veiklos rezultatų pasiekta finansų krizės ir labai žemų palūkanų normų sąlygomis. Palyginti su 2009 m., rinkos sąlygos 2010 m. šiek tiek pagerėjo, daugiausia dėl to, kad sunkumų patiriančioms euro zonos šalims buvo sukurtas gelbėjimo mechanizmas ir papildomos ECB priemonės, kuriomis buvo palaikoma žema palūkanų norma ir didelis likvidumas. Portfelio vykdymo rezultatai buvo 13,26 bazinių punktų mažesni už nustatytą dydį (daugiau informacijos žr. Tarnybų darbinio dokumento 2.4 skirsnyje „Veiklos rezultatai“). Per pirmąjį 2010 m. pusmetį Fondo veiklos rezultatai iš viso siekė 1,40 %, tačiau per antrąjį pusmetį jie smuko, nes Graikijoje kilę sunkumai turėjo neigiamos įtakos Fondo turimoms kitų euro zonos valstybių narių, visų pirma Airijos, Portugalijos, Ispanijos, Italijos ir Belgijos, obligacijoms. Faktiniams Fondo veiklos rezultatams daug įtakos turėjo vis didėjantis skirtumas tarp minėtų šalių ir AAA indeksu įvertintų euro zonos valstybių narių. Palūkanų pajamos 2010 m. palūkanų, gaunamų iš grynųjų pinigų ir pinigų ekvivalentų, Fondo einamųjų sąskaitų ir vertybinių popierių, pajamos iš viso buvo 43 367 717,93 EUR; šią sumą sudarė palūkanos: - Iš indėlių ir einamųjų sąskaitų : 1 359 361,52 EUR; tai atspindi 2010 m. gruodžio 31 d. situaciją, įskaitant palūkanas, gautas už banko indėlius (1 253 213,48 EUR), ir sukauptų palūkanų pasikeitimus (+91 363,69 EUR) 2010 m. Iš einamųjų sąskaitų gauta 14 784,35 EUR iš palūkanų. - Iš vertybinių popierių portfelio : 40 351 233,09 EUR; šią sumą sudaro 39 633 686,93 EUR palūkanų iš vertybinių popierių ir sukauptų palūkanų pasikeitimai (+1 396 474,35 ) 2010 m. gruodžio 31 d. Vertybinių popierių palūkanos gaunamos iš investicijų vertybinių popierių forma, laikantis investavimo principų, nustatytų Susitarime, kuriuo EIB suteikiami Fondo likvidaus turto valdymo įgaliojimai. Iš šios sumos reikėtų atimti 678 928,19 EUR, kurie buvo įrašyti per metus kaip pradinės vertės ir išpirkimo vertės skirtumas ir paskirstyti pro rata temporis per turimų vertybinių popierių galiojimo laikotarpį (atitinkantys premijos arba diskonto paskirstymą, įtrauktą į pelno ir nuostolių ataskaitą). Gautos palūkanos priskiriamos finansinių metų rezultatams. Išieškojimas iš įsipareigojimų nevykdančių skolininkų Fondas neturi išieškotinų sumų. FONDO įSIPAREIGOJIMAI Fondo įsipareigojimai atitinka visus Fondo vykdytinus finansinius įsipareigojimus. Įsipareigojimų nevykdymo mokėjimai 2010 m. iš Fondo nebuvo pareikalauta įsipareigojimų nevykdymo mokėjimų. EIB atlygis 2002 m. balandžio 26 d. ir gegužės 8 d. pasirašytame antrajame Susitarimo papildomame susitarime nustatyta, kad Banko atlygis turi būti apskaičiuojamas taikant mažėjančius metinius mokesčių koeficientus kiekvienai Fondo turto daliai. Atlygis skaičiuojamas remiantis metiniu Fondo turto vidurkiu. 2010 m. nustatytas 715 037,50 EUR Banko atlygis, kuris įtrauktas į pelno (nuostolių) ataskaitą ir kaip sukauptos sąnaudos (įsipareigojimai) – į balansą. [1] OL L 145, 2009 6 10, p. 10 (toliau – reglamentas). [2] Šią 747 058,18 EUR sumą sudaro 715 037,50 EUR EIB valdymo mokesčių ir 32 020,67 EUR išorės audito mokesčių sumos 2010 m. (žr. Tarnybų darbinio dokumento skirsnį „Trumpalaikiai įsipareigojimai“). [3] Iš bendrojo Europos Sąjungos biudžeto 2011 m. vasario 28 d. Fondui buvo sumokėta 138 880 000,00 EUR suma. [4] Reglamente numatyta, kad Fondo dengiamoms operacijoms, susijusioms su stojančiomis šalimis, ES garantijos bus taikomos ir po įstojimo. Tačiau nuo tos dienos tai bus nebe ES išorės veiksmai – operacijos bus finansuojamos tiesiogiai iš Europos Sąjungos bendrojo biudžeto, o ne iš Fondo. [5] TVSAS – tarptautiniai viešojo sektoriaus apskaitos standartai. [6] Kitos apskaitinės sukauptos sąnaudos apima galimą valiutos keitimo kurso skirtumą, mokėtiną vykdant kitus įsipareigojimus (daugiausia EIB mokėtinus išieškojimo mokesčius). [7] Angl. Available For Sale (AFS) – skirtas parduoti. [8] 2007 m. sausio 30 d. Tarybos reglamentas (EB, Euratomas) Nr. 89/2007, iš dalies keičiantis Tarybos reglamentą (EB, Euratomas) Nr. 2728/94, įsteigiantį Išorės veiksmų garantijų fondą (OL L 22, 2007 1 31, p. 1).